2019. gada 17. jūlijā Rīkojums Nr. 377

Rīgā (prot. Nr. 33 68.§)

**Par finanšu līdzekļu piešķiršanu no valsts budžeta programmas**

**"Līdzekļi neparedzētiem gadījumiem"**

1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Zemkopības ministrijai 376 293 *euro*, lai atbilstoši Ministru kabineta 2005. gada 15. marta noteikumiem Nr. 177 "Kārtība, kādā piešķir un dzīvnieku īpašnieks saņem kompensāciju par zaudējumiem, kas radušies valsts uzraudzībā esošās dzīvnieku infekcijas slimības vai epizootijas uzliesmojuma laikā"Lauku atbalsta dienests nodrošinātu kompensāciju izmaksas dzīvnieku īpašniekiem par zaudējumiem, kas radušies epizootijas – Āfrikas cūku mēra – un valsts uzraudzībā esošas dzīvnieku infekcijas slimības – putnu salmonelozes un Amerikas peru puves bitēm – apkarošanas laikā.

2. Zemkopības ministrijai nodrošināt, lai atbilstoši Eiropas Savienības tiesību aktiem valsts budžetā daļēji tiktu atgūti līdzekļi par dzīvnieku īpašniekiem izmaksāto kompensāciju.

Ministru prezidents A. K. Kariņš

Zemkopības ministra vietā –

Ministru prezidenta biedrs,

aizsardzības ministrs A. Pabriks